Հայտնի է, որ Ամառային Օլիմպիական խաղերի առաջին հայ չեմպիոնը եղել է մարմնամարզիկ Հրանտ Շահինյանը (1952, Հելսինկի), բայց քիչ հայտնի փաստ է այն, որ Ձմեռային Օլիմպիական խաղերում առաջին հայը, ով չեմպիոն է դարձել, եղել է Գրիգոր Մկրտչյանը (1956, Կորտինա դ'Ամպեցո): Գրիգոր Մկրտչյանը (Մկրտիչան) տափօղակով հոկեյի ԽՍՀՄ հավաքականի դարպասապահն էր, որը 1956 թվականին Իտալիայի Կորտինա դ'Ամպեցոյում կայացած ձմեռային օլիմպիական խաղերում դարձավ հաղթող և նվաճեց ոսկե մեդալներ: